CELEX: 32022D0170
Language: lv
Date: 2022-02-08 00:00:00
Title: Politikas un drošības komitejas Lēmums (KĀDP) 2022/170 (2022. gada 8. februāris) par ES misijas spēku komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia), un ar ko atceļ Lēmumu (KĀDP) 2020/1072 (EUTM Somalia/1/2022)

9.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 28/17
               
            
         POLITIKAS UN DROŠĪBAS KOMITEJAS LĒMUMS (KĀDP) 2022/170
         (2022. gada 8. februāris)
         par ES misijas spēku komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia), un ar ko atceļ Lēmumu (KĀDP) 2020/1072 (EUTM Somalia/1/2022)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1), un jo īpaši tā 5. pantu,
         tā kā:
         
                     (1)
                  
                  
                     Ievērojot Lēmuma 2010/96/KĀDP 5. panta 1. punktu, Padome pilnvaroja Politikas un drošības komiteju (PDK) saskaņā ar LES 38. pantu pieņemt atbilstīgus lēmumus par Eiropas Savienības militārās misijas, lai palīdzētu Somālijas drošības spēku apmācībā (EUTM Somalia), politisko kontroli un stratēģisko vadību, tostarp pieņemt lēmumus, ar ko ieceļ amatā nākamos ES misijas spēku komandierus.
                  
               
                     (2)
                  
                  
                     PDK 2020. gada 16. jūlijā pieņēma Lēmumu (KĀDP) 2020/1072 (2), ar ko par EUTM Somalia ES misijas spēku komandieri tika iecelts brigādes ģenerālis Fabiano ZINZONE.
                  
               
                     (3)
                  
                  
                     Itālijas militārās iestādes 2022. gada 18. janvārī ierosināja par EUTM Somalia ES misijas spēku komandieri iecelt brigādes ģenerāli Roberto VIGLIETTA, kas nomainītu brigādes ģenerāli Fabiano ZINZONE.
                  
               
                     (4)
                  
                  
                     ES Militārā komiteja 2022. gada 21. janvārī vienojās ieteikt PDK apstiprināt Itālijas militāro iestāžu priekšlikumu.
                  
               
                     (5)
                  
                  
                     Būtu jāpieņem lēmums par brigādes ģenerāļa Roberto VIGLIETTA iecelšanu amatā un būtu jāatceļ Lēmums (KĀDP) 2020/1072.
                  
               
                     (6)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots LES un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo brigādes ģenerālis Roberto VIGLIETTA no 2022. gada 9. februāra tiek iecelts par ES misijas spēku komandieri Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia).
         
         
            2. pants
            Lēmums (KĀDP) 2020/1072 ar šo tiek atcelts no 2022. gada 9. februāra.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 8. februārī
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 44, 19.2.2010., 16. lpp.
         
         
            (2)  Politikas un drošības komitejas Lēmums (KĀDP) 2020/1072 (2020. gada 16. jūlijs) par ES misijas spēku komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia), un ar ko atceļ Lēmumu (KĀDP) 2019/1264 (EUTM Somalia/1/2020) (OV L234, 21.7.2020., 18. lpp.).